
W: Vaikka hyönteistuhot metsissämme ovat yleensä 

x vähemmän silmiinpistäviä kuin esimerkiksi keski- 

N Euroopan metsissä, on niillä kuitenkin suuri ta- 

«% loudellinen merkitys. Metsänsuojelukysymykset 

t ovat meilläkin tulleet ajankohtaisiksi myös riis- 
tanhoidon ja luonnonsuojelun kannalta. Suoritet- 
tiinhan kesällä 1959 Taipalsaarella varsin laaja- 
alainen lentopölytys mäntymittarin torjumiseksi, 
ja mäntypistiäisten lisääntyminen saattaa ensi ke- 
sänä tehdä uudet pölytystoimenpiteet välttämättö- 
miksi. 

Kemiallisten torjuntamenetelmien käyttöä on pi- 
dettävä hyvin voimakkaana puuttumisena metsä- 
eloyhteisön lajikoostumukseen. Tällaisella toimen- 
piteellä on aina myös haitallisia sivuvaikutuksia. 
Kohdistuuhan torjunta-aineen vaikutus myös sel- 
laisiin eläinlajeihin, joiden olemassaoloa on pidet- 
tävä suotavana. Taipalsaaren DDT-pölytys ei kui- 

tenkaan liene tuottanut selkärankaiseläimistölle 
n Suurta haittaa. Lentokonetta käyttäen levitetty 
DDT-määrä oli Keskusmetsäseura Tapion antamien 
tietojen mukaan keskimäärin 1.7 kg/ha ja heli- 
koptereita käyttäen n. 1.2 kg/ha. Ulkomaisten ko- 
kemusten mukaan ei vielä n. 2 kg/ha ole osoittau- 
tunut linnuille erikoisen vaaralliseksi. Vasta yli 
5 kg/ha voidaan pitää linnuille ja nisäkkäille krii- 
tillisenä (Przygodda 1955). Lisäksi on huomat- 
tava, että Taipalsaaren pölytykset suoritettiin vasta 


elokuussa, jolloin paikallisesta hyönteisravinnosta 

Tavallisen. mäntypistiäisen toukka »pelotusasennossa» 
vihollisen lähestyessä. Suusta pursuaa ulos pisara il- 
meisesti pahanmakuista nestettä. (Prop 1960). 

Linnut ja metsien tuhohyönteiset 


riippuvaisia pikkulintupoikueita on voinut olla vain 
hyvin vähän. Myöskään metsäkanalintujen poikaset 
eivät enää elokuussa ole hyönteisravinnosta riippu- 
vaisia. 

Kemiallisten torjuntamenetelmien lisäksi on var- 
sinkin Saksassa käytetty ilmeisesti melko hyvällä 
menestyksellä tuhohyönteisten biologista torjuntaa 
suojelemalla ja pyrkimällä lisäämään hyönteis- 
syöjälintuja, lepakoita ja metsämuurahaisia. Biolo- 
ginen torjunta eroaa periaatteessa hyvinkin paljon 
kemiallisesta torjunnasta. Kemiallisin torjunta- 
keinoin yritetään pelastaa metsä, kun tuhohyöntei- 
sen massaesiintymä on jo alkanut ja välitön tuhon- 
vaara on olemassa. Sensijaan biologinen metsän- 
suojelu on luonteeltaan ennakoltaehkäisevää. Se 
pyrkii säilyttämään lajien väliset määräsuhteet 
eloyhteisössä ja siten estämään myös tuhohyön- 
teisten kantojen liiallisen lisääntymisen. Kemialli- 
sia menetelmiä voidaan hyvin verrata sairaanhoi- 
toon, kun taas biologinen torjunta on paremminkin 
metsän terveydenhoitoa eli metsähygieniaa, kuten 
saksalaiset sitä nimittävät. 

Hyönteisiä syövien pikkulintujen taloudellista 
merkitystä on tutkittu useassakin eri maassa. Hel- 
posti tutkittavina ja pönttöjen avulla lisättävinä 
lajeina ovat varsinkin tiaiset ja kirjosieppo saaneet 
paljon huomiota osakseen. Lintujen ravintoa on jo 
kauan pyritty tutkimaan kvalitatiivisesti. Kun ra- 
vintoon oli todettu sisältyvän myös vahingollisia 
hyönteislajeja, pidettiin lintuja ilman muuta hyvin 
hyödyllisinä. Pelkkä kvalitatiivinen tutkimus ei 
kuitenkaan voi osoittaa lintujen todellista merki- 
tystä tuhohyönteisten vähentäjinä. Ei myöskään 
riitä, että todetaan lintujen syövän enemmän va- 
hingollisia kuin hyödyllisiä hyönteisiä. Lintujen ta- 
loudellisen merkityksen selvillesaamiseksi on pys- 
tyttävä määrittämään lintujen ravinnokseen käyt- 
tämän määrän suhde koko hyönteiskantaan sekä 
tämän suhteen muutokset hyönteiskannan lisään- 
tyessä tai vähentyessä. 

Siihen, kuinka paljon linnut käyttävät ravinnok- 
seen jotakin hyönteislajia, vaikuttavat lintukannan 
tiheys ja lintujen ravinnonvalinta, t.s. kyseisen 
hyönteislajin osuus lintujen kokonaisravinnossa. 
Lintukannan tiheys ei suinkaan vaihtele yhtä 
suuresti kuin hyönteistiheys. Jonkun tuhohyöntei- 
sen massaesiintymän alueella voi lintutiheys tosin 
jonkun verran kohota. Esimerkiksi etelä-Slovakias- 

Kirjosieppo on helposti pönttöjen avulla lisättävä laji, 
jonka osuus tuhohyönteisten vähentäjänä on varsinkin 
Saksassa osoittautunut merkittäväksi. — Naaras tuo- 
massa hyönteisravintoa pesälle. Valok. K. Raitasuo. 


sa lehtinunnan (Liparis dispar) massaesiintymän 
aikana arvioitiin lintutiheys 2—3 kertaa normaalia 
korkeammaksi (Turcek 1948). Lintutiheyttä ra- 
joittavat kuitenkin eri lajien elinympäristövaati- 
mukset, tarjolla olevien pesäpaikkojen määrä sekä 
ainakin jossain määrin myös lintukoiraiden puo- 
lustamien pesimispiirien laajuus. Tärkeitä tekijöitä 
ovat myös pesivien lintujen kotipaikkauskollisuus 
ja niiden hyönteisiin verrattuna hitaampi lisään- 
tyminen. Kaikki nämä seikat huomioonottaen on 
luonnnollista, että lintukannat eivät voi aina li- 
sääntyä niin paljon ja niin nopeasti, kuin hyönteis- 
kannan lisääntymisen tuottama ravinnonlisäys teo- 
reettisesti tekisi mahdolliseksi. Hidas lisääntyvyys 
korvautuu osittain lintujen suuren liikkuvuuden 
ansiosta. Pesäpaikkauskollisuus ei sido lintuja li- 
sääntymisajan ulkopuolella. Pesintäaikanakin on 
aina olemassa harhailevia yksilöitä, joiden kerään- 
tyminen runsaasti hyönteisravintoa tarjoavalle 
alueelle voi johtaa paikalliseen lintutiheyden nou- 
suun. 

Vastaavalla tavalla lintujen ravinnonvalinnassa 
tapahtuu muutoksia eri hyönteislajien tiheyksien 
muuttuessa. Lintujen ravinnonvalinta ei suinkaan 
perustu vain siihen todennäköisyyteen, jolla ruokaa 
etsivä lintu eri hyönteislajeja tapaa. On voitu osoit- 
taa, että ravinnonotto on valikoivaa, ts. eri ravinto- 
kohteet eivät esiinny lintujen ravinnossa siinä suh- 
teessa, jota niiden esiintyminen luonnossa edellyt- 
täisi. Linnut siis näyttävät etsivän aivan tiettyjä 
lajeja. Kun jonkin sopivan hyönteisravintokohteen 


esiintyminen alueella alkaa, esim. tiaiset käyttävät 
sitä ensin hyvin vähän. Kun ne vähitellen oppivat 
ko. hyönteislajia käyttämään, sen osuus ravinnossa 
nousee suhteellisesti nopeammin kuin esiintymis- 
yleisyys maastossa. Näin ei kuitenkaan tapahdu 
loppumattomasti, vaan hyönteisen edelleen yleis- 
tyessä maastossa sen osuuden kasvu ravinnossa hi- 
dastuu eikä milloinkaan saavuta täyttä 100 9/s. Tar- 
peellinen monipuolisuus säilyy siten lähes aina lin- 
tujen ravinnossa (Tinbergen 1960). 


Paitsi hyönteisen yleisyys vaikuttavat sen syö- 
dyksi tulemiseen myös monet muut seikat. Tin- 
bergenin (1960) mukaan talitiaiset alkavat 
käyttää mänty-yökkösen (Panolis) toukkia vasta, 
kun ne saavuttavat erään tietyn koon. Hyönteisten 
väritys ja esiintymistapa vaikuttavat luonnollisesti 
myös siihen missä määrin linnut niitä löytävät. 
Mutta voimakkaimmin vaikuttaa se, onko ko. hyön- 
teislaji haluttua vai ei. Tinbergen on edellä- 


mainitussa tutkimuksessaan osoittanut, että vaikka *' 


mänty-yökkösen ja mäntypistiäisen (Diprion pini 
ja D. sertifer) yleisyys on luonnossa sama, talitiaiset 
käyttävät n. 1 000 kertaa enemmän yökkösen touk- 
kia kuin pistiäistoukkia. Mäntypistiäistoukat ovat 
hyvin selvästi havaittavia, mutta ilmeisesti pahan- 
makuisia etusuolen seinämässä olevien rauhasten 
eritteestä johtuen. Sitäpaitsi pistiäistoukat suorit- 
tavat pelotusliikkeitä ja puhaltavat suustaan ulos 
pisaran pahanmakuista eritettä, kun lintu niitä lä- 
hestyy. On otaksuttavaa, että linnut täten oppivat 
mäntypistiäistoukkia välttämään, ja niiden värien 
ja liikkeiden pääasiallinen merkitys on vihollisten 
varoittaminen (Prop 1960). Linnut siis lienevät 
vähemmän tehokkaita mäntypistiäisen hävittäjiä, 
vaikka tosin eräät muut Diprion-lajit ovat edellä= 
mainittuja halutumpia. 


Lintujen vaikutusta tuhohyönteiskantoihin on 
erittäin vaikeata tutkia kvantitatiivisesti. On kui- 
tenkin olemassa useita ainakin puolikvantitatiivisia 
selvityksiä, joissa kulutuksen suhdetta ravintova- 
rastoon on pyritty arvioimaan. Turcek (1949) 
tutki lintujen vaikutusta lehtinunnakantaan etelä- 
Slovakiassa. Lintutiheys oli hänen tutkimusalueel- 
laan hyvin korkea (n. 30 lintua/ha). Niiden 60 päi- 
vän aikana, joina lehtinunnan toukkia oli runsaasti, 
linnut söivät arvion mukaan 54 kg toukkia/ha. Kun 
toukkia kuitenkin oli paikoitellen jopa 6 000 kg/ha, 
arvioitiin lintujen aiheuttama vähennys vain n. 1 %/o. 
Amerikkalaiset ovat tutkineet lintujen vaikutusta 
Choristoneura fumiferana-perhosen toukkakantaan. 
Varsinaisten massaesiintymien aikana voi kohtalai- 
nen lintukanta tuhota Kendeigh'n (1947) mu- 
kaan 4.3 %/ toukista ja George & Mitchell 
(1948) päätyvät arvioon 3.5—17 0/v. Kun vielä on 
huomattava, että osa lintujen syömistä toukista 
kuolisi loisten takia, ei lintujen vaikutus hyönteis- 
ten todellisiin huippukantoihin ole suuri. 

Lintujen vaikutus hyönteiskantoihin on kuiten- 
kin paljon suurempi silloin, kun kyseisten hyön- 
teislajien tiheys on keskinkertainen tai alempi. 
Dowden, Jaynes & Carolin (1953) eristi- 
vät puiden latvuksia verkoilla ja estivät siten lin- 
tujen pääsyn niihin. Verrattaessa Choristoneura- 
toukkien määrää suojatuissa ja suojaamattomissa 
puissa todettiin, että linnut hävittivät tutkimus- 


alueella 20—40 %/), toukista. Eräässä mäntymet- 
sässä Englannissa tiaiset tuhosivat talven kuluessa 
n. 45 0/, Ernarmonia conicolana-perhosen toukista, 
jotka talvehtivat männyn käpysuomuissa (Gibb 
1958). 


Vastaavasti on Tinbergen (1949) todennut, 
että hänen tutkimassaan mäntymetsässä Hollannis- 
sa tiaiset tuhosivat 37 0, (1947) ja 240/, (1948) 
mänty-yökkösen toukista ja 10 0 mäntymittari- 
aikuisista. Kun kaikki linnut otetaan huomioon ovat 
luvut noin kolmanneksen korkeampia eli siis 49 %/, 
ja 32 0/, mänty-yökkösen osalta. Sensijaan mänty- 
pistiäiskannasta tiaiset tuhosivat vain 3 %/o johtuen 
toukkien pahanmakuisuudesta, josta edellä oli 
puhe. 

Mielenkiintoinen on myös unkarilainen tutki- 
mus, jonka mukaan lähinnä varpuset tuhosivat 
eräällä alueella jopa 98 0/, Hyphantria cunea-per- 
hosista ennenkuin ne ennättivät munia (Keve ja 
Reichart 1960), Myös tikkojen merkitys tuho- 
hyönteisten vähentäjinä on joskus huomattava. 
Vouten (1951) mukaan ne kuluttavat tavallisesti 
vain hyvin pienen osan (n. 5 %e) latvapikikärsäk- 
kään (Pissodes piniphilus) toukista, mutta jos 
toukkia on paljon ja munintaa tapahtuu myös ter- 
veisiin puihin, tikat saattavat niiltä tuhota 95 % 
toukista ja koteloista. 

Rummukainen (1954) on kiinnittänyt huo- 
miota käpytikkaan koivun mantokuoriaisen (Sco- 
lytus ratzeburgi) vähentäjänä. Käpytikat söivät 
mieluimmin koivuissa, joissa kuoriaisia oli erittäin 
runsaasti, ja tuhosivat ne lähes kokonaan. Sensi- 
jaan tikat eivät puhdistaneet puita, joissa kuoriai- 
sia oli vähän, ja niiden kokonaismerkitys jäi tor- 
junnan kannalta vähäiseksi. 

Huomattavan pieniin arvoihin päätyy Betts 
(1955) tutkittuaan tiaisten vaikutusta lehtiä syö- 
viin perhostoukkiin eräässä metsikössä Englannis- 
sa. Vain 0.9 9/0 (1950) ja 3.2 %/% (1951) toukista tuli 
syödyksi alueella, jonka tiaiskanta oli normaali. 
Vastaavat luvut olivat 1.4 9/o ja 4.8 0/o alueella, jolle 
oli asetettu pönttöjä tiaiskannan lisäämiseksi. 

Arviot siitä, missä määrin linnut vähentävät tu- 
hohyönteisiä, vaihtelevat siis suuresti. Lisäksi on 
vielä pakko todeta, että emme tiedä suorittavatko 
linnut valintaa loisittujen ja terveiden hyönteis- 
toukkien kesken. Mikäli ne eivät pyri valitsemaan 
nimenomaan terveitä toukkia, ne tuhoavat siis 
myös loishyönteisiä, ja vähentävät niiden kantoja. 
Tämä taas saattaa vaikuttaa tuhohyönteiskantaan. 
Vastaavalla tavalla linnut vähentävät omaa hyö- 
dyllisyytään syömällä petohyönteisiä ja hämähäk- 
kejä. Ongelma onkin erittäin monimutkainen, kos- 
ka on kysymys monijäsenisestä ravintoverkosta ei- 
kä suorasta ravintoketjusta, jossa syöjän ja syödyn 
välinen suhde olisi yksinkertaisempi. 

Vielä monimutkaisemmaksi tulee lintujen ja 
hyönteisten välinen suhde siitä syystä, että lintu- 
jen on todettu levittävän hyönteisissä sairauksia 
aiheuttavia viruksia (Franz, Krieg & Lan- 
genbruch 1955). Virustaudeilla voidaan otaksua 
olevan merkitystä hyönteiskantaan vaikuttavina 
tekijöinä. Sensijaan ei tiedetä, mikä käytännölli- 
nen merkitys linnuilla virusten kuljettajina on. 

On kuitenkin ilmeistä, että ainakaan normaali 


Tiaisia, jotka talvehtivat meillä, tulisi tarkemmin tut- 
kia hyönteiskantoihin vaikuttavina lajeina. — Hömö- 
tiainen ravinnonhakumatkalla. Valok. K. Raitasuo. 


lintukanta ei pysty hyönteisten massaesiintymisiä 
lopettamaan, kun sellainen on päässyt alkuun. Sen- 
sijaan normaalinkin lintukannan vaikutus keskin- 
kertaiseen hyönteiskantaan voi olla merkittävä. 
Lisäksi on vielä otettava huomioon, että varsinkin 
Saksassa on onnistuttu lisäämään lintutiheyttä kei- 
notekoisesti pesäpaikkoja tarjoamalla yllättävän 
paljon. Helpointa on luonnollisesti lisätä erilaisia 
kolopesijöitä, kuten tiaisia ja kirjosieppoja, pönt- 
töjä asettamalla. On onnistuttu lisäämään myös 
avopesijöitä tiheitä pensaita istuttamalla ja ns. pe- 
sätaskuja laittaen. Ripustamalla hieman yli 40 
pönttöä hehtaarille — siis erittäin tiheään — on 
Saksassa onnistuttu nostamaan kolopesijöiden ti- 
heys 10—15 kertaiseksi. Kun vielä avopesijöiden- 
kin määrää on voitu lisätä, nousi lintujen kokonais- 
tiheys pönttöjen ansiosta 6.4 parista 41 pariin heh- 
taarilla (Pfeifer & Keil 1958). Näin suurta 
lintutiheyden nousua voimme tuskin odottaa Suo- 
men olosuhteissa tapahtuvaksi. Eräällä tutkimus- 
alueella Pernajassa (Poijärvi 1958) todettiin 
lintutiheyden eri metsätyypeillä nousseen pönttöjen 
ansiosta n. kolmanneksella. Nousu oli turvepohjai- 
sessa sekametsässä ja mäntyrämeellä jopa yli 
100 %/o, mutta kokonaistiheydet jäivät kuitenkin 
kaikkialla verrattain vaatimattomaksi (0.4—3.8 pa- 
ria/ha kasvillisuustyypistä riippuen). Pönttöjen ti- 
heyskin oli tosin vain n. 2 kpl/ha, ja niistä oli käy- 
tössä 40—60 09. Suurempi pönttöjen määrä olisi 
vielä saattanut kohottaa lintutiheyttä. 

On selvää, että voimakkain lintusuojelutoimen- 
pitein nostettu lintukanta kuluttaa huomattavasti 
enemmän hyönteisiä kuin normaali lintukanta. 
Saksalaiset ovatkin voineet myös käytännössä to- 
deta, että hyönteistuhot lintusuojelualueilla ovat 
jääneet vähäisemmiksi (vrt. Bruns 1960). Mutta 
samalla voimme todeta lintusuojelukokeiden Sak- 
sassa osoittaneen, että hyönteisravintoa riittää ke- 
sällä moninkertaisesti normaalille lintukannalle. 
Tämä taas viittaa siihen, että lintutiheyden ollessa 
luonnollinen lintujen vaikutus hyönteiskantoihin 
ei näissä metsissä ole kesällä kovin suuri. Talvella 
sitävastoin ravintovarasto lienee kulutukseen näh- 
den rajoitetumpi, sillä Englannissa on havaittu, et- 

tä on mahdotonta lisätä talvehtivien tiaisten mää- 
rää ilman ruokintaa. Ruokinta taas ei ole erikoisen 
edullista metsänsuojelun kannalta, koska tiaiset 
silloin luopuvat etsimästä hankalammin löytyvää 
hyönteisravintoa. 

Lintusuojelukysymykset ovat mielestäni vielä 
siinä määrin avoimia, että laajasuuntaisia toimen- 
piteitä metsissämme ei voi ilman muuta suositella 
aloitettavaksi. Ulkomaiset tulokset ovat kuitenkin 
lupaavia, joten olisi syytä kokeilla biologisen tuho- 
laistorjunnan mahdollisuuksia meidänkin metsis- 
sämme. Lähinnä keski-Euroopan olosuhteissa suo- 
ritettuja kokeita ei voida ilman muuta yleistää 
kaikkia metsiä koskeviksi. Jotta lintusuojelu olisi 
taloudellisesti kannattavaa, sen täytyy johtaa .te- 
hokkaaseen tuholaistorjuntaan ja siten nostaa 
puuntuottoa. Lisäksi se on voitava suorittaa ilman 
kohtuuttomia kustannuksia. Tällöin lienee edullista 
luopua luonnonmukaisista puupöntöistä ja pyrkiä 
valmistamaan koneellisesti kestäviä pönttöjä jos- 
tain puristettavasta massasta. Saksalaiset käyttävät 
tähän tarkoitukseen sahanpurun ja betonin sekoi- 
tusta. Pönttöjen kiinnityksen tulee olla nopea eikä 
se saa aiheuttaa puissa vikaisuutta. Lisäksi olisi 
löydettävä kätevä tapa pönttöjen vuotuisen puhdis- 
tuksen suorittamiseksi. Lisäksi pönttöjen ripusta- 
minen tulisi rajoittaa sellaisiin metsiin, joissa hyön- 
teistuhoja voidaan odottaa esiintyvän. Lähinnä tu- 
levat silloin kysymykseen kuivat mäntykankaat. 

Vaikkakin lintusuojelun lintusuojelun taloudelli- 
set näkökohdat ovat vielä tarkemmin selvittämättä, 
voidaan lintujen suojelua aina suositella esteettisin 
ja luonnonsuojelullisin perustein. Hyviä ohjeita 
tätä toimintaa varten antaa mm. Brander 
(1959). 


LÄHDEKIRJALLISUUS: 


= 
1 


Betts, Monika M., 1955, The food of titmice in oak 
woodland. Journ. Anim. Ecol. 24. 

Brander, T., 1959, Ohjeita lintujen 
Lounais-Hämeen Luonto 5. 

Bruns, H., 1960, The economic importance of birds in 
forests. Bird Study 7 (4). 

Dowden, P. B., H. A. Jaynes & V. M. Carolin, 1953, 
The role of brids in a spruce budworm outbreak 
in Maine. Journ. Econ. Entomol. 46. 

Franz, J., A. Krieg & R. Langenbuch, 1955, Unter- 
suchungen iiber den Einfluss der Passage durch 
den Darm von Raubinsekten und Vögeln auf die 
Infektiosität insektenpathogener Viren. Zschr. 
Pflanzenkrankheiten und Pflanzenschutz 62. 

George, J. L. and R. T. Mitchell, 1948, Calculation on 
the extent of spruce budworm control by 
insectivorous birds. Journ. Forestry 46. 

Gibbd. J. A., 1958, Predation by tits and sguirrels on 
the Eucosmid Ernarmonia conicolana (Heyl.). 
Journ. Anim. Ecol. 27. 

Kendeigh, S. C., 1947, Bird population studies in the 
coniferous forest biome during a spruce budworm 
outbreak. Dept. of Lands and Forests, Ont. 
Canada: Division of Reseasch; Biol, Bull. No. 1. 


suojelemiseksi. 


I 


Nii 


L 


aa v & G. Reichart, 1960, Die Rolle der Vögel bei 
der Abwehr des amerikanischen Bärenspinners! 
Falke 7. 

Pfeifer, S. und W. Keil, 1958, Versuche zur Steigerung 
der Siedlungsdichte hohlen — und freibritender 
Vogelarten und ernährungsbiologische Unter- 
suchungen an Nestlingen einiger Singvogelarten 
in einem Schadgebiet des Eichenwicklers (Tor- 
trix viridana L.) im Osten von Frankfurt am 
Main. Biol. Abhandl. 15/16. 

Poijärvi. J., 1958, Tutkimuksia pönttöjen vaikutuksesta 
eri biotooppien lintutiheyteen. Pro gradu-tutkiel- 
ma. Helsingin Yliopisto. 


Prop. N., 1960, Protection against birds 'and parasites 
in some tenthredinid larvae. Arch. Neerland. 
Z.ool. 13 (3). 


Przygodda, W., 1955, Pflanzenschutzmittel und Vogel-, 
welt mit Bericksichtigung der iibrigen freile- 
benden Tierwelt. Biol, Abhandl. 12. 

Rummukainen, U., 1954, Uber das Auftreten des grossen 
Birkensplintkäfers, Scolytus ratzeburgi Jans., in 
den Schneeschadengebieten des Winters 1947— 
48 in Nord-Karelien. Comm. Inst. Forest. Fenn. 
44 (3). 

Tinbergen, L., 1949, Bosvogels en insekten. Nederland. 
Boschbouw Tijdschr. 21. 

—»— 1960, The natural control of insects in pine 
woods. I. Factors influencing the intensity of 
predation by songbirds. Arch. N6erland. Zool. 
VSTS)N 

Turcek. F., 1948, Birds in an Oak forest during a 
Gypsy Moth outbreak in South-Slovakai. Am. 
Midlan Nat. 40. 

—»— 1949, O populäcii vtäkov v listnatych lesoch pri 
premnoZeni bekyne vel'kohlavej (Liparis dispar 
L.). Bull. Inst. Forest Res. Czechoslovak Rep. 3. 

Voiite, A. O., 1951, Zur Frage der Regulierung der 
Insekten-Populationsdichte durch räuberische 
Tierarten. Zeitschr. Angew. Ent. 33. 


Birds and forest pest insects 
Summary 


The (article discusses the possibilities of bird 
protection as a means of biological control of the 
forest pest insects. The chemical and biological control 
are compared and it is claimed that the use of 
pesticides is not necessarily disasterous to the 
vertebrate fauna in treated areas. E.g. the amount of 
DDT used 1959 in an aerial dusting against Pine Looper 
averaged 1.2—1.7 kg/ha, which is below the limit 
observed critical to birds. 

Several studies concerning the influence of insecti- 
vorous birds on the insect populations are reviewed. 
This influence is generally found to be small on real 
outbrake populations but estimates on normal insects 
populations vary from low to high. It is concluded 
that birds cannot usually break down insect plagues 
but may have a controlling effect on normal populations 
and thus to some extent prevent beginning outbreaks. 
Factors affecting the selection of food by birds and the 
density of bird populations are discussed. These factors 
are shown to limit the consumption of any particular 
insect species by birds and to result in the limited 
control by birds mentioned above. 

To be economically profitable bird protection must 
increase the wood production. Critically designed 
experiments are recommended in order to evaluate 
the effect of bird protection on pest insect populations 
and wood production in Finland. 

